“ตู่” ไม่ล็อกดาวน์ กทม.เลือกปิดแคมป์คนงาน 1 เดือน-คุมเข้มเดินทางข้ามจังหวัด
“ตู่” ไม่ล็อกดาวน์ กทม.เลือกปิดแคมป์คนงาน 1 เดือน-คุมเข้มเดินทางข้ามจังหวัด ในกทม.-ปริมณฑล รวม 4 จังหวัดภาคใต้ ยะลา สงขลา ปัตตานี นราธิวาส เที่พบการระบาดของไวรัสโควิด-19 เป็นอันดับต้นๆ
“ตู่” ไม่ล็อกดาวน์ กทม.เลือกปิดแคมป์คนงาน 1 เดือน-คุมเข้มเดินทางข้ามจังหวัด ในกทม.-ปริมณฑล รวม 4 จังหวัดภาคใต้ ยะลา สงขลา ปัตตานี นราธิวาส
25 มิ.ย. 2564

พล.อ.ประยุทธ์ จันทร์โอชา นายกรัฐมนตรีและรมว.กลาโหม พร้อมด้วย นายอนุทิน ชาญวีรกูล รองนายกรัฐมนตรีและรมว.สาธารณสุข นายนายสุชาติ ชมกลิ่น เป็นรมว.แรงงาน คณะที่ปรึกษา ศูนย์บริหารสถานการณ์โควิด-19 (ศบค.) แถลงผลการประชุมร่วมกันวันนี้(25 มิ.ย.2564) โดยเป็นการออกมาตรการเฉพาะเป็นการชั่วคราวใน 3 เรื่องสำคัญ คือ
1.การเร่งฉีดวัคซีนให้กลุ่มผู้สูงอายุและ 7 กลุ่มโรคเสี่ยง โดยตั้งเป้าจะฉีดให้ครบทั้งหมดภายในเดือน ก.ค.-ส.ค.นี้
2.จะมีการปิดแคมป์คนงานเป็นเวลา 1 เดือน และขอให้หยุดจ้างงานแรงงานต่างด้าวเพิ่มในช่วง 1 เดือนนี้ เพื่อควบคุมการระบาดในคลัสเตอร์แรงงาน โดยจะมีการจ่ายเงินชดเชยตามกฎหมาย
3.ขอความร่วมมือในการเคลื่อนย้าย ลดการเดินทางข้ามจังหวัดในระยะนี้โดยอยู่ระหว่างหามาตรการจำกัดให้เหมาะสม
ทั้งนี้ ศบค.จะยกระดับมาตรการคุมเข้มในกทม.-ปริมณฑล รวม 4 จังหวัดภาคใต้ ยะลา สงขลา ปัตตานี นราธิวาส ที่พบการระบาดของไวรัสโควิด-19 เป็นอันดับต้นๆ
นายกรัฐมนตรี ระบุว่า ผลจากการประชุมวันนี้จะมีการออกเป็นมาตรการภายในสัปดาห์นี้และจะเริ่มปฎิบัติในวันจันทร์ที่จะถึงนี้
“คงไม่ปิดทั้งหมด ไม่ใช่การล็อกดาวน์ แต่เป็นมาตรการเฉพาะที่ออกมาชั่วคราว ดูแลกิจการ พื้นที่ คลัสเตอร์ เป็นพิเศษ” นายกรัฐมนตรี กล่าว